Rakkaat TV7 katsojat, -
Aivan aluksi haluan sanoa, että Jumala on hyvä -
ja Hän rakastaa sinua. Hän on kuollut puolestasi -
ja Hän tahtoo nähdä kerran sinut luonaan taivaassa.
Kun rukoilin Herralta puheeni keskeisintä sisältöä, -
sain sanan ”valinta”.
Ymmärsin heti, mitä valintaa Herramme Jeesus Kristus tarkoitti.
Hän tarkoitti, että me jokainen joudumme vastaamaan kysymykseen:
”Missä sinä vietät ikuisuutesi?”
Toistan vielä: Missä sinä vietät ikuisuutesi?
Kun ymmärsin kysymyksen valtavan merkityksen ja vakavuuden, -
tuska alkoi painaa minua aivan kuin 18 vuotta sitten, -
ennen TV7:n perustamista.
Silloin, vuonna 2003, Herra laski sydämeeni suuren tuskan -
Suomen kansan hengellisestä tilasta. Maamme oli luopumassa -
Jumalan Sanasta ja Sanan mukaisesta elämästä.
Sen jälkeen luopumus on vain kiihtynyt.
Taakkani aikanaan pakotti minut ottamaan vastuun, -
jota en itse olisi halunnut, -
varsinkaan, kun olin juuri jäänyt eläkkeelle -
haastavasta tehtävästä liike-elämässä.
Koin, että tehtäväni oli perustaa kristillinen TV-kanava.
Ohjeeksi Jumala antoi seuraavan: -
”Kysy kaikki asiat Minulta, älä ihmisiltä”.
Tätä ohjetta olen pyrkinyt noudattamaan.
Kanavan perustaminen tuli inhimil- lisesti katsoen aivan liian äkkiä.
Itse pidin esteenä myös sitä, että olin tiedoiltani -
ja kokemuksiltani yritysjohtaja, en teologi.
Kanavan perustaminen oli kuitenkin Jumalan suunnitelma, ei minun.
Edessäni oli vaikea valinnan paikka, toinen elämässäni.
Kyselin, kykenenkö ottamaan tehtävän vastaan.
Ensimmäisen valintani hengellisessä elämässäni tein jo -
12 vuotta aikaisemmin, vuonna 1991, -
kun annoin elämäni Jeesukselle ja synnyin uudesti elävään uskoon.
Kristillisen TV-kanavan perustaminen oli kuin umpihankeen hiihtämistä.
Ei ollut mitään aukaistuja latuja.
En ymmärtänyt sitäkään, mitä Jumalan ohjauksessa toimiminen -
tarkoittaa käytännössä.
Oli vain jonkinlainen ymmärrys Pyhän Hengen toiminnasta mutta -
ei uskallusta lähteä uskonvaraisesti hiihtämään umpihankeen.
Inhimillisesti katsottuna epäonnistu- minen näytti lähes varmalta.
Nyt 17 vuoden kokemuksella voin sanoa, että monta kertaa -
olen tuntenut itseni pieneksi, ja kiitos Jumalalle, Hänet suureksi.
Vähän kerrallaan olen saanut vahvistusta sille, että on olemassa -
yliluonnollinen, näkymätön Jumalan valtakunta ja -
vastaavasti näkymätön paholaisen valtakunta.
Tästä kaikesta saamme todistusaineistoa ja ymmärrystä -
Jumalan meille antamasta rakkauskirjeestä, -
Hänen pyhästä sanastaan Raamatusta.
Kiitos Jumalalle, Hän ei antanut tehtävää pelkästään minun -
kannettavakseni vaan sain vaimoni Mirjan tulemaan taisteluparikseni.
Kolmisäikeinen lanka kestää paremmin, -
varsinkin kun kolmas säie on itse Jumala.
Käytän sanaa taistelupari siksi, -
että kysymys on hengellisestä sodankäynnistä.
Sielunvihollinen haluaa houkutuksillaan estää -
ihmisten uskoontulon ja viedä kaikki kadotukseen, -
ikuiseen eroon Jumalasta.
TV7 on selviytynyt taistelussa ainakin toistaiseksi, sillä uskallan sanoa, -
että TV7:llä on tuhansia esirukoilijoita.
Sydämellinen kiitos teille kaikille.
Ihmiselämä on täynnä valintoja, -
mutta jotkut valinnat ovat tärkeimpiä kuin toiset.
Useimmat valinnat ovat arkiseen elämään liittyviä.
Mutta sellaiset pohdinnat, jossa ihminen etsii elämänsä tarkoitusta -
ja vastausta kysymykseen, miksi olen syntynyt, -
mikä on Jumalan suunnitelma minulle ja mihin olen matkalla, -
ovat elämämme tärkeimmät.
Eräänä päivänä meistä jokainen kuolee.
Miten olet siihen valmistautunut? Ikuisuuden ymmärtäminen -
tekee kysymyksestä äärettömän tärkeän ja haastavan.
Jos kerran sielu on ikuinen, ihmisellä täytyy olla keino -
löytää vastaus elämänsä tärkeimpään kysymykseen.
Asian pohdiskelu on käynyt entistäkin vaikeammaksi, kun yhteiskuntamme -
on yhä enemmän hylkäämässä Jumalan Sanan.
Sen myötä uskonnottomuus sekä erilaiset filosofiat -
ja valheuskonnot ovat lisääntyneet. Raamatusta kiinnipitävien osuus -
erityisesti 2000-luvulla on ollut jyrkässä laskussa.
Saadaksemme vastaukset tärkeimpiin kysymyksiimme -
meidän on päätettävä, haluammeko etsiä vastauksia Raamatusta -
vai muista lähteistä.
Taivaallinen Isämme ei ole jättänyt meitä arvailujen varaan.
Hän on antanut meille oman Sanansa.
Raamatussa sanotaan, että vaikka taivas ja maa kerran katoavat, -
Hänen Sanansa eivät koskaan häviä.
Raamattu on koko ihmisen uskonelämän peruskallio.
Siinä on kaikki se tieto ja ilmoitus, mitä ihmiskunta elämään tarvitsee.
Jumalan hengellä voitelemat ihmiset ovat Raamatun kirjoittaneet.
Raamattu vahvistaa myös, että Jumala valvoo sanansa toteutumista.
Jos tutkit Raamattua vilpittömällä sydämellä, -
löydät varmasti vastaukset kysymyksiisi.
Jumalan sana on tärkeä oppia tuntemaan -
sekä iankaikkista että maanpäällistä elämää varten.
Raamatussa kehotetaan tutkimaan sitä päivin ja öin.
Sananlaskujen kirjan 4. luvussa kehotetaan näin: -
”Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään.
Sillä ne ovat elämä sille, joka ne löytää, -
ja lääke koko hänen ruumiillensa.”
Meille uuden liiton ihmisille Jumala suuressa rakkaudessaan -
antoi koko maailmalle kerrottavaksi pelastuksen ilosanoman, -
josta evankeliumit puhuvat. Pelastuksen tuojan nimi on -
Jeesus Kristus, ja kaikkein tärkein valintamme on valita Hänet.
Jeesus tuli maailmaan sitä varten, -
että ihmiset pelastuisivat ja kuoltuaan pääsisivät taivaaseen.
Jumala tuli Pojassaan ihmiseksi, sovitti sijaiskuolemallaan sinun, -
minun ja koko maailman kaikki synnit. Hän avasi meille taivaan portit.
Kuten Raamattu sanoo, Jeesus on ainut tie välttyä helvetin kauheuksilta.
Alleviivaan sanan ”ainut”. Valitsetko sinä Jeesuksen?
Hän suorastaan odottaa meitä taivaaseen.
Raamattu sanoo, että ”Hän on pyyhkivä kaikki kyyneleet -
heidän silmistänsä, eikä kuolemaa ole enää oleva, -
eikä murhetta eikä parkua eikä kipua ole enää oleva, -
sillä kaikki entinen on mennyt”.
Valitsematta jättäminen on huono vaihtoehto, sillä viimeisellä tuomiolla
vain Jeesukseen uskovat perivät Jumalan valtakunnan.
Kun sinä valitset Jeesuksen, saat ilon ja taivaallisen rauhan.
Jeesus tosin sanoo, että ”täällä maailmassa teillä on ahdistus, -
mutta olkaa turvallisella mielellä. Minä olen voittanut maailman”.
Paavali taas toteaa, etteivät tämän maailmanajan kärsimyksiä -
voi verrata siihen kirkkauteen, joka ilmestyy meihin.
Hyvin moni ihminen ajattelee kuten minäkin ajattelin aikanaan: -
kyllä minä sitten vanhana voin harkita uskoontuloa.
Mistä kuitenkaan tiedät, mikä on sinun viimeinen päiväsi maan päällä?
Sen vuoksi päätöksentekoa ei kannata siirtää edes huomiseen.
Tee se tänään.
Luodessaan ihmisen Jumala teki hänen sielustaan ikuisuusolennon.
Ihminen ei ole niin kuin puu, joka kaatuu ja siihen maatuu.
Sielumme on joko taivaassa tai helvetissä.
Tämä on siis valinta, joka meidän on tehtävä ennen kuolemaamme.
Raamattua tuntemattomat ihmiset eivät ymmärrä, -
miten kauhea paikka helvetti on.
Siksi tämä puhe on myös hätähuuto lavean tien kulkijoille.
Paholainen eli langennut enkeliruhtinas Lucifer -
sekä kolmasosa enkelikuntaa heitettiin maan päälle.
Ne hallitsevat tätä maailmaa.
Pahuuden voimat ovat todellisia, ne yrittävät eksyttää ja sitoa -
pahuudellaan ihmiskuntaa ja ovat valitettavasti siinä onnistuneetkin.
Pahuus ja jumalattomuus ovat voimakkaasti lisääntyneet.
Elämme kuin Nooan päivinä, jolloin synti hallitsi maailmaa.
Paholaisesta Raamattu kirjoittaa, että se on tullut varastamaan, -
tappamaan ja tuhoamaan.
Sielunvihollinen ei siis kykene tekemään mitään hyvää, -
ainoastaan pahaa. Se voi pukeutua jopa valkeuden enkeliksi -
mutta vain harhauttaakseen ihmistä ja johdattaakseen hänet lopulta -
omaan valtakuntaansa.
Paholainen oli ennen lankeemustaan taivaassa korkeassa tehtävässä.
Sillä on sellaisia voimia, joita meillä ihmisillä ei ole.
Niinpä emme omassa voimassamme kykene taistelemaan -
paholaista vastaan vaan tarvitsemme puolustajan.
Sellaisen puolustajan, joka on jo voittanut paholaisen.
Hän on Jeesus Kristus.
Ristinkuolemallaan Hän kukisti sielunvihollisen vallan.
Kun ihminen tulee uskoon, syntyy uudesti Pyhästä Hengestä, -
hän saa voiman tulla Jumalan lapseksi ja perilliseksi.
Pyhä Henki on Jumalan voima meissä, -
ja Hänen voimassaan kykenemme vastustamaan paholaista.
Olemme siis taistelussa. Eräässä laulussa lauletaan: -
”Suullani ylistän Jeesustani, Hengen miekka on minulla kädessäni.
Ei helvetin portitkaan estää mua voi, sillä taistelu on Jeesuksen.”
Vuosi sitten uudenvuoden puheessani sanoin, -
että alkanut vuosi tulee olemaan muutosten vuosi.
En silloin osannut edes aavistaa, miten lähellä -
koko maailman mullistanut uusi koronavirus olikaan.
Emme vieläkään tiedä, miten kauan virus kiertää maailmalla.
Ensimmäistä kertaa historiassa koko maailmaa -
on ravisteltu samanaikaisesti. Kansat ovat hämillään ja peloissaan.
Suomessakin toivottomuus ja apatia ovat lisääntyneet huolimatta siitä, -
että Suomen tartuntaluvut ovat maailman alhaisimpia.
Lomautukset ja irtisanomiset ovat saattaneet perheitä -
taloudelliseen ahdinkoon.
Lasten ja nuorten mielenterveys- ongelmat ovat lisääntyneet.
Vanhukset ovat joutuneet olemaan erossa läheisistään, jne...
Mutta sittenkin on toivoa, jos luotat Herraan, Jeesukseen.
Profeetta Amos sanoo 3. luvun jakeessa 7 näin: -
”Sillä ei Herra, Herra tee mitään ilmoittamatta salaisuuttaan -
palvelijoillensa profeetoille.”
Uudesta koronaviruksesta Jumala ilmoitti etukäteen -
monellekin profeetalle.
Minullakin on erään suomalaisen Jumalan naisen saama näky.
Hän sai sen ennen kuin viruksesta tiedettiin Suomessa mitään.
Luen nyt näystä muutaman otteen:
”Näin kuvan lentokoneesta, jonka alla roikkui kuin pommi, -
joka oli kuin suuri männynkäpy.
Mikä on se käpy, jossa on paljon siemeniä?
Varokaa, se on sellainen, joka antaa tulla kaiken lihan päälle tuoksunsa.
Se saapuu, se saapuu.
Pankaa tämä mieleenne, olenhan teille monta kertaa sanonut, -
että se on tulossa. Tämä saa teidät miettimään, mitä olisi tehtävä -
ja miten. On olemassa keino, joka tepsii, -
ja se on tämän kaiken sanoma, joka on auttanut ennenkin.
Katso he pakenevat, kun tulee hätä, mutta kun teillä on veren suoja, -
teidän ei tarvitse huolestua.
Te saatte olla turvassa kaikelta pahalta vain siksi, että te uskotte sen,
minkä olen sanonut sanassani.
Vapauteen on Kristus teidät vapauttanut.”
Jumalan sanan aarrearkku sisältää satatuhatta kertaa enemmän -
siementä, joka antaa iankaikkisen elämän ja autuuden jatkaa elämää -
rakkauden toivossa ja totuudessa.
Siinä meillä on opastajanamme Jumalan Pyhä Henki, -
johon voi luottaa.
Vaaran hetkiä on Suomessa ollut ennenkin.
Talvisodan alkaessa ylivoimaista Neuvostoliittoa vastaan -
marraskuussa 1939 oli Suomi suuressa vaarassa -
menettää itsenäisyytensä.
Pieni, huonosti sotaan varustautunut maamme -
oli mahdottoman tilanteen edessä.
Tilanne muistutti Daavidin ja Goljatin kohtaamista.
Valtion päämiehemme presidentti Kyösti Kallio -
uskoi rukouksen voimaan.
Hän ymmärsi, että vain kaikkivaltias Jumala enää voi Suomen pelastaa.
Hän tunsi psalmin 50:15 jakeen: -
”Avuksesi huuda minua hädän päivänä, -
niin minä tahdon auttaa sinua ja sinun tulee kunniottaman minua.”
Niinpä hän kehotti radiossa kansalaisia rukoilemaan.
Suomalaisten enemmistö oli tuolloin Jumalaa pelkääväisiä ja -
kansallamme oli myös uskoa siihen, että Jumala kuulisi rukouksemme.
Ihmiset polvistuivat, itkivät ja rukoilivat.
He tunsivat suurta hätää Suomen puolesta.
Jumala varjeli Suomen itsenäisyyden. Kiitos Jumalalle!
Tänään olemme jälleen suuressa hädässä ja kyselemme, -
että mistä tulee apu.
Apua ei ikävä kyllä etsitä enää samasta lähteestä -
kuin talvisodan alkaessa.
Maatamme oli rakennettu turvautumalla Jumalaan -
sekä Hänen Sanansa opetukseen.
Kouluissa ja seurakunnissa pidettiin Jumalan Sanaa esillä.
Oli neuvottu turvautumaan Hänen huolenpitoonsa.
Jumalan kunnioittaminen oli aikanaan itsestään selvää -
niin valtiovallalle kuin tavallisille kansalaisillekin.
Jotain on mennyt viime vuosikymmeninä pahasti pieleen, -
sillä nyt raamatullisia arvoja ollaan repimässä alas.
Golgatan sanoma ei enää kelpaa kansallemme, eikä päättäjille.
Jumala on siirretty marginaaliin niin Suomessa kuin koko Euroopassakin.
Jumalasta ja varsinkaan Jeesuksesta ei saisi puhua.
Onpa jopa uhkana, että Raamatun ääneen lausuminen -
tulkitaan vihapuheeksi.
Toki on vielä piskuinen joukko, joka rukoilee ja etsii Jumalan kasvoja.
Herra, armahda meitä!
Edellä lukemassani profetiassa sanottiin, miten käy niille, -
joiden turvana ei Herra ole.
He jäävät kuvainnollisesti saastepilven alle.
Raamatun mukaan ilman Jeesusta ei ihmisellä ole puolustajaa -
tässä ajallisessa elämässä eikä viimeisellä tuomiolla.
Ilman Häntä nimeämme ei löydy elämän kirjasta.
Suomen kansa kulkee eksyksissä kuin lampaat.
Ja jos lampaat ovat eksyksissä ja hajallaan, -
raatelevat sudet käyvät heidän kimppuunsa.
Nyt on kansallamme valinnan paikka.
Teemmekö kansana parannuksen vai emme? Jos kansana sen teemme, -
saamme nähdä todeksi Raamatun lupauksen 2. Aikakirjasta: -
”Jos minä suljen taivaan, niin ettei tule sadetta, -
jos minä käsken heinäsirkkain syödä tahi, jos minä lähetän ruton kansaani,
mutta minun kansani, joka on otettu minun nimiini, nöyrtyy ja he rukoilevat,
ja etsivät minun kasvojani ja palajavat pahoilta teiltänsä, -
niin minä kuulen taivaasta, ja annan anteeksi heidän syntinsä -
ja teen heidän maansa jälleen terveeksi.”
Lopuksi haluan lausua taivaallisia rohkaisun sanoja, -
jotka koen saaneeni Jumalalta teitä varten:
”Puhukaa määrätietoisesti ja totuudellisesti kaikesta siitä -
puhtaudesta, jonka olen teille antanut, niille, jotka sitä janoavat.
Tuokaa verilähteelle niitä, jotka ovat ilman paimenta, -
ja antautukaa heitä varten tehtäväänne.
Se, mitä te kaikki tarvitsette, -
on minun sanani lähteestä vuotavaa vahvaa ruokaa.
Älkää arkana pälyilkö, -
vaan suurella luottamuksella vaeltakaa nämä elämänne päivät.
Rukoilkaa, Minä sanon, rukoilkaa ja antakaa toisillenne anteeksi.
Aamen.”
Rakkaat TV7:n katsojat ja te kaikki, jotka kuljette meidän rinnallamme -
rukoillen ja tukien, tahdon sydämestäni teitä kiittää -
ja pyytää Jumalalta siunausta jokaiseen päiväänne!
Meillä ei ole mitään hätää, sillä Jeesus on meidän turvamme.
Hän antaa enkeleilleen käskyn varjella meitä myös nyt -
alkaneena vuonna 2021.
Tekstitys: A. Eskola